DXRX

Ang DXRX (93.1 FM), sumasahimpapawid bilang Radyo Sincero 93.1, ay isang himpilan ng radyo na pagmamay-ari ng Audiovisual Communicators at pinamamahalaan ng ABJ Broadcasting Services. Ang estudyo at transmiter nito ay matatagpuan sa Veterans Ave., Lungsod ng Zamboanga.

Kasaysayan
Itinatag ang himpilang ito noong 1996 bilang Dream Radio RX 93.1. Ito ang kauna-unahang himpilan sa lungsod na may Top 40 na format. Noong panahong yan, nasa 3rd Floor, Gold Fountain Centrum sa Mayor Jaldon St. ang tahanan nito. Noong Enero 2007, nawala ito sa ere dahil sa problema sa paguupa sa gusali nito.

Noong Agosto 2013, kinuha ng Brigada Mass Media Corporation, may-ari ng Brigada Newspaper at ang punong himmpilan nito sa Heneral Santos, ang operasyon ng himpilang ito na inilunsad bilang 93.1 Brigada News FM. Ito ang kauna-unahang himpilan sa lungsod na may halong musika at balita sa format.

Sa kalagitnaan ng 2015, lumipat ang Brigada News FM sa 89.9 FM, na pinagmamay-ari ng Baycomms Broadcasting Corporation. Mula noon, hindi aktiboo ang talapihitang ito hanggang sa huling bahagi ng 2017, nung bumalik ito sa ere bilang riley ng RX 93.1 na nakabase sa Maynila.

Noong Agosto 2023, kinuha ng ABJ Broadcasting Services, na pinag-arian ng Herbz Med Pharma Corporation, ang operasyon ng himpilang ito na inilunsad bilang Radyo Sincero na may halong musika at balita sa format.

 Mga sanggunian 

Kategorya:Mga himpilang panradyo sa Lungsod ng Zamboanga